text: Kolding-talent modtager den lille Sonning-pris
  30 januar 2011 kl. 12.22
  Violinisten Inger Ørbæk Lerch Høj modtager Sonningstipendiatet for 2011 - også kaldet den lille Sonning-pris.
  Stipendiatet er en hædersgave på 60.000 kroner, som hvert år uddeles af Sonning Fondens bestyrelse til unge talenter på den danske musikscene. 
  Inger Ørbæk Lerch Høj er vokset op i Kolding og trådte sine musikalske barnesko på Kolding Musikskole. Herefter fulgte Musikskolernes Grundkursus, der blev adgangsbilletten til violin-klassen på det Kongelige Danske Musikkonservatorium i København.
   
  Hun har også dygtiggjort sig i udlandet, med et års ophold ved Northwestern University School of Music i Chicago, samt private studier i Amsterdam og New York I juni 2010 kunne Inger Ørbæk Lerch Høj sætte kronen på sin uddannelse, da hun debuterede fra Solistklassen fra Musikkonservatoriet i Århus. 
  Senere på året sender DR Kultur et portræt at det unge Kolding-talent og der vil i forbindelse med overrækkelsen af stipendiatet blive sendt en kort solokoncert med Inger Høj.
  